जिले के 15 गांव के रहवासी लाल पानी की समस्या झेल रहे हैं। पीने के लिए उन्हें 3 से 4 किमी दूर खेतों से पानी लानी लाना पड़ता है। गांवों को लालपानी से निजात दिलाने के लिए योजना बनाने-बनाते पूरी एक पीढ़ी जवान हो गई लेकिन अभी तक योजना कागजों से बाहर नहीं निकली। इस मुद्दे को जिला पंचायत उपाध्यक्ष डीपी धाकड़ ने गुरुवार को जिला योजना समिति की बैठक में उठाया। विधायक मथुरालाल डामर ने कहा मैं विधायक बना तब से सुन रहा हूं कि लाल पानी की समस्या दूर करने के लिए योजना बन रही है। अधिकारी आज भी यही बता रहे हैं कि योजना फिर से बनाई है। आखिर हो क्या रहा है। गांव वाले पानी के लिए परेशान हैं और विभाग योजना पर ही अटका है। प्रभारी मंत्री ने योजना पर जल्दी अमल करने के साथ ही लाल पानी क्यों आ रहा इसके लिए कलेक्टर को प्रदूषण नियंत्रण बोर्ड से भी जांच करवाने के लिए कहा।